Trec’h e oa bet Real Madrid war KM Barcelona (2-0) dec’h da noz. Dreistat taol-kaer evit skipailh Madrid a c’hoario gourfenn kevre ar gampioned a-benn nebeut ! A-drugarez da zaou lob, bet plantet e-barzh gant Zinedinne Zidane ha Steve McNamanan (55 ha 92vet munut), eo deuet a-benn Real Madrid da vezañ mestr war skipailh KM Barcelona, na oa ket bet trec’het gwezh ebet war e dachenn gant ar Gastianed abaoe triwec’h vloaz. Eizh gwezh eo bet gounezet kib ar C’hevre gant Real Madrid, a c’hoario ouzh ar skipailh a c’hounezo an hanterc’hourfenn all fenoz. Fenoz e vo gouezet hag-eñ e vint enebet ouzh Manchester United pe ouzh Bayern Leverkusen.